CELEX: 62018TA0507
Language: bg
Date: 2019-09-24 00:00:00
Title: Дело T-507/18: Решение на Общия съд от 24 септември 2019 г. — Франция/Комисия (ЕФГЗ и ЕЗФРСР — Разходи, изключени от финансиране — Разходи, направени от Франция в рамките на Програма от специфични мерки за отдалечените региони и за островите (POSEI) — Неточно отчитане на някои пратки банани (финансови години 2013 — 2016) — Фиксирана финансова корекция)

9.12.2019   
            
            
               BG
            
            
               Официален вестник на Европейския съюз
            
            
               C 413/51
            
         
      Решение на Общия съд от 24 септември 2019 г. — Франция/Комисия
      (Дело T-507/18) (1)
      
      (ЕФГЗ и ЕЗФРСР - Разходи, изключени от финансиране - Разходи, направени от Франция в рамките на Програма от специфични мерки за отдалечените региони и за островите (POSEI) - Неточно отчитане на някои пратки банани (финансови години 2013 - 2016) - Фиксирана финансова корекция)
      (2019/C 413/61)
      Език на производството: френски
      
         Страни
      
      
         Жалбоподател: Френска република (представители: F. Alabrune, D. Colas, S. Horrenberger, A.-L. Desjonquères, A. Alidière и C. Mosser)
      
         Ответник: Европейска комисия (представители: A. Lewis и J. Aquilina)
      
         Предмет
      
      Жалба на основание член 263 ДФЕС за отмяна на Решение за изпълнение (ЕС) 2018/873 на Комисията от 13 юни 2018 година за изключване от финансиране от страна на Европейския съюз на някои разходи, направени от държавите членки по линия на Европейския фонд за гарантиране на земеделието (ЕФГЗ) и на Европейския земеделски фонд за развитие на селските райони (ЕЗФРСР) (ОВ L 152, 2018 г., стр. 29), тъй като Комисията прилага спрямо Френската република финансова корекция от 5 %, равна на стойност 1 945 435, 39 EUR по отношение на „Други преки помощи — POSEI“, поради „[н]еточно отчитане на някои пратки банани“ за финансовите години 2013—2016.
      
         Диспозитив
      
      
                  1)
               
               
                  
                     Отхвърля жалбата.
                  
               
            
                  2)
               
               
                  
                     Осъжда Френската република да заплати съдебните разноски.
                  
               
            
         (1)  ОВ C 392, 29.10.2018 г.